Brassolis

Brassolis er en slekt av sommerfugler som hører til gruppen uglesommerfugler (Brassolini), som trolig bør føres til underfamilien ringvinger (Satyrinae) i den store familien flikvinger (Nymphalidae). De finnes bare i Sør- og Mellom-Amerika. I motsetning til de fleste dagsommerfugler holder de seg helst inne i den mørke regnskogen og kommer sjelden ut i lyset. Uglesommerfuglene ble tidligere ofte regnet som en familie for seg, Brassolidae.

 Utseende 
Middelsstore til store, brune sommerfugler. Artene i denne forholdsvis beskjedne slekten har vinger med mørkbrun overside med oransje tverrbånd.

 Levevis 
Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt. Larvene lever mange sammen på ulike palmer og kan gjøre en del skade blant annet på kokospalmer. De voksne sommerfuglene har reduserte munndeler, tar etter alt å dømme ikke næring til seg og lever bare et par uker, meget kort tid til tropiske sommerfugler å være.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Gruppen uglesommerfugler, Brassolini Boisduval, 1836
 Slekten Brassolis Fabricius, 1807
 Brassolis astyra Godart, 1824 
 Brassolis dinizi d'Abrera, 1956
 Brassolis granadensis Stichel, 1902
 Brassolis haenschi Stichel, 1902
 Brassolis isthmia Bates, 1864
 Brassolis sophorae (Linnaeus, 1758)

 Kilder 
 Carter, D. 1994. Sommerfugler fra hele verden. Teknologisk Forlag. ISBN 82-512-0438-0

 Eksterne lenker 

 Brassolini på Tree of Life 

Kategori:Ringvinger
Kategori:Sommerfugler formelt beskrevet i 1807
Kategori:Dyr formelt beskrevet av Johann Christian Fabricius